CELEX: E2020P0006
Language: sk
Date: 2020-05-28 00:00:00
Title: Žiadosť o poradné stanovisko Súdu EZVO, ktorú 28. mája 2020 predložila komisia Beschwerdekommission der Finanzmarktaufsicht vo veci Pintail AG/Finanzmarktaufsicht (Vec E-6/20) 2020/C 316/08

24.9.2020   
            
            
               SK
            
            
               Úradný vestník Európskej únie
            
            
               C 316/9
            
         
      Žiadosť o poradné stanovisko Súdu EZVO, ktorú 28. mája 2020 predložila komisia Beschwerdekommission der Finanzmarktaufsicht vo veci Pintail AG/Finanzmarktaufsicht
      (Vec E-6/20)
      (2020/C 316/08)
      Žiadosťou z 28. mája 2020, ktorá bola doručená na podateľňu Súdu EZVO 2. júna 2020, komisia Beschwerdekommission der Finanzmarktaufsicht (orgán dohľadu nad finančným trhom) požiadala Súd EZVO vo veci Pintail AG/Finanzmarktaufsicht o poradné stanovisko k týmto otázkam:
      
                  1.
               
               
                  Musia sa pojmy „činnosť“ a „obchodná, resp. podnikateľská činnosť“, ako sa používajú v smerniciach 2009/110/ES a 2007/64/ES [resp. (EÚ) 2015/2366], chápať ako synonymá? Ak nie, aký je medzi nimi rozdiel?
               
            
                  2.
               
               
                  Musia sa pojmy „činnosť“ alebo „obchodná činnosť“ inštitúcie elektronického peňažníctva, ktorej bolo udelené povolenie, v zmysle smernice 2009/110/ES chápať tak, že označujú vydávanie elektronických peňazí, ponúkanie vydávania elektronických peňazí alebo aspoň činnosti inštitúcie elektronického peňažníctva, ktoré podliehajú povoleniu (prísny výklad) alebo stačí, ak ide o dostatočne konkrétnu obchodnú činnosť, ako je napríklad vykonávanie iných obchodných činností, ako sa stanovuje v článku 6 ods. 1 písm. e) smernice 2009/110/ES, pokiaľ je táto činnosť v súlade s objektívnymi kritériami a skutočne zameraná na vydávanie elektronických peňazí, a nie úplne bezvýznamná (široký výklad)? Pokiaľ sa vyžaduje široký výklad: Aký je rozdiel medzi obchodnou činnosťou takéhoto druhu a výlučne prípravnými činnosťami?
               
            
                  3.
               
               
                  Na základe akých kritérií sa musí vykladať pojem prestať podnikať, resp. nevykonávať podnikateľskú činnosť, ako sa uvádza v článku 12 ods. 1 písm. a) smernice 2007/64/ES [resp. v článku 13 ods. 1 písm. a) smernice (EÚ) 2015/2366]?
               
            
                  4.
               
               
                  Je rozdiel vo výklade na základe toho, či členský štát vykonáva článok 12 ods. 1 písm. a) smernice 2007/64/ES [resp. článok 13 ods. 1 písm. a) smernice (EÚ) 2015/2366] takým spôsobom, že po šiestich mesiacoch nečinnosti sa povolenie odníme aktívnym konaním zo strany orgánov, alebo takým spôsobom, že k zaniknutiu platnosti povolenia dochádza zo zákona (ex lege) a orgán to iba následne konštatuje?